नेतृत्व क्षमता का विकास राष्ट्र निर्माण में आगे अाए युवा: शर्मा
गिधा में पड़ोस युवा संसद एवं विकास कार्यक्रम का आयोजन। महिला सशक्तीकरण पर दिया गया जोर।
भास्कर न्यूज | खरसिया
नेहरु युवा केन्द्र रायगढ़ व एकता महिला मंडल के संयुक्त तत्वावधान में ग्राम बेलभांठा गीधा में राष्ट्रीय युवा नेता कार्यक्रम योजना के तहत पड़ोस युवा संसद और विकास कार्यक्रम का आयोजित किया गया।
कार्यक्रम के मुख्य अतिथि खरसिया तहसीलदार डॉ. राम विजय शर्मा ने स्वामी विवेकानंद के छायाचित्र पर दीप प्रज्वलित एवं पूजा-अर्चना कर कार्यक्रम का शुभारंभ किया। मंच संचालन कर रहे पूर्व राष्ट्रीय युवा कोर डिग्री लाल सिदार ने कार्यक्रम का उद्देश्य को स्पष्ट करते हुए बताया कि युवाओं में नेतृत्व के गुण विकसित करने के लिए पूरी क्षमता का एहसास करने के लिए उन्हें सक्षम बनाना ताकि वे राष्ट्र निर्माण की योगदान करें। कार्यक्रम में अलग-अलग विषयों पर जानकारी रखने वाले वक्ताओं में अपनी बात रखी।
मनमोहन सिंह ठाकुर ने पर्यावरण संरक्षण, वृक्षारोपण और उनके संरक्षण, रख रखाव जल संरक्षण और जल उपयोग पर्यावरण संरक्षण के बारे में समझाते हुए उन्होंने कविता के माध्यम से वन की संरक्षण एवं संवर्धन के बारे में भी बताया। कवयित्री किरण शर्मा ने बेटी बचाओ-बेटी पढ़ाओ अभियान के तहत भ्रूण हत्या, बाल-विवाह, तेजाब फेंकना, दुष्कर्म जैसे अपराधों के बारे में जानकारी दी। प्रियंका गुप्ता ने महिला सशक्तिकरण, समानता, महिलाओं के अधिकार, महिलाओं के व्यक्तित्व और नेतृत्व के गुण, सामाजिक मुद्दों के संबंध में प्रतिभागियों से संबोधित करते हुए बताया कि 2001 के जनगणना के अनुसार प्रति हजार के पीछे 927 लड़कियां तथा 2011 में प्रति हजार के 918 लड़कियां है। अमित साहू ने युवा नेतृत्व कैसे करें नेतृत्व कर्ता के क्या-क्या गुण है इन विषयों पर विस्तार पूर्वक प्रतिभागियों को नेतृत्व करने की गुर सिखाया। शहनाज परवीन, नगमा तरन्नुम, प्रिया भारती, बबीता महंत ने भी कई विषयों पर चर्चा की।
कार्यक्रम में गुंजा महंत, कंचन सिंह वैष्णवी, पूर्णिमा डनसेना, पुष्पा सिदार, साधमति अगरिया, फूलबाई अगरिया सहित बड़ी संख्या में युवा प्रशिक्षण में भाग लिया।
hin_Deva hin_Deva mai_Deva hin_Deva hin_Deva hin_Deva hin_Deva